Diari Oficial de la Generalitat Valenciana


Sumari del DOGV 9786, del 12-02-2024 (2024/987)

Edicte sobre l'acord de suspensió de la concessió de llicències amb motiu de la tramitació de la modificació puntual número 17 del Pla general d'ordenació urbana, per a ordenar la implantació d'instal·lacions generadores d'energia renovable en el terme municipal de Biar.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9786

Data del DOGV
:   12-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/987


Data del document
:   02-02-2024

Organisme emissor
:   Ajuntament de Biar

Tipus de document
:   Edicte

Descriptors 

:   * pla d'urbanisme
    * administració local

Edicte sobre l'acord de suspensió de la concessió de llicències amb motiu de la tramitació de la modificació puntual número 17 del Pla general d'ordenació urbana, per a ordenar la implantació d'instal·lacions generadores d'energia renovable en el terme municipal de Biar. [2024/987]  
El Ple de l'Ajuntament de Biar, en sessió ordinària celebrada el 31 de gener de 2024, ha acordat els següents acords:  
  
«Primer. Suspendre la tramitació i admissió a tràmit de les llicències urbanístiques per a la implantació d'instal·lacions d'energia fotovoltaica i projectes eòlics, així com les infraestructures d'evacuació d'energies que transcórreguen pel terme municipal de Biar, excepte les destinades a l'autoconsum.  
  
Segon. Suspendre l'atorgament de cèdules de garantia urbanística i l'expedició de certificats de compatibilitat urbanística per a instal·lacions d'energies renovables, relacionades a l'acord primer.  
  
  
Tercer. Establir el termini màxim de la suspensió en dos anys. Aquest termini s'interromprà, amb alçament de la suspensió, si, transcorregut un any, no es sotmet a exposició pública la proposta de modificació del PGOU.  
Després de l'exposició al públic de la modificació del PGOU en tramitació, es reprendrà la suspensió fins que es complete el termini màxim de dos anys.  
En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
  
Quart. Publicar el present acord en el Diari Oficial de la Generalitat Valenciana, entrant en vigor a l'endemà de la seua publicació, i en la seu electrònica de l'Ajuntament de Biar.  
  
Cinqué. Autoritzar a l'alcaldessa per a aprovar quantes disposicions siguen necessàries per a l'adequada execució d'aquest acord».  
  
El present acte posa fi a la via administrativa conforme amb l'article 52.2. de la Llei 7/1985, de 2 d'abril, reguladora de les bases de règim local, i contra aquest podrà interposar-se directament recurs contenciós administratiu (arts. 25.1. de la Llei 29/1998 i 123.1 de la Llei 39/2015) davant el jutjat contenciós administratiu corresponent d'Alacant, en el termini de dos mesos (art. 46.1. de la Llei 29/1998) a comptar a partir de l'endemà de la publicació del present acord.  
  
  
No obstant això, de manera potestativa podrà, amb caràcter previ al recurs judicial indicat, interposar-se recurs de reposició davant el mateix òrgan que ha dictat l'acte (art. 123.1. de la Llei 39/2015) en el termini d'un mes (art. 124.1. de la Llei 39/2015) a comptar a partir de l'endemà de la publicació del present acord, i en aquest cas no s'hi podrà interposar el recurs judicial contenciós administratiu fins que s'haja resolt expressament o s'haja produït la desestimació presumpta del recurs de reposició (art. 123.2. de la Llei 39/2015), la qual cosa es produeix transcorregut un mes des de la seua interposició sense que s'haja notificat la seua resolució (art. 124.2. de la Llei 39/2015).  
Tot això sense perjudici que es puga exercitar, si escau, qualsevol altre recurs que s'estime pertinent  
  
Cosa que es publica per a general coneixement.  
  
Biar, 2 de febrer de 2024.- L'alcaldessa: M.ª Magdalena Martínez Martínez.